b'\n_START_ARTICLE_\nSamostan Dohiar\n_START_SECTION_\nZgodovina\n_START_PARAGRAPH_\nPo izro\xc4\x8dilu je bil ustanovitelj in prvi ktitor samostana srbski velika\xc5\xa1 Dohiar. Dokazano je, da samostana ni ustanovil on, ampak iguman Jeftimij Ato\xc5\xa1ki, menih iz samostana Velika lavra, leta 976. _NEWLINE_Glavno cerkev sta zgradila bizantinski cesar Nikifor II. Fokas in Nikifor. Jeftimij je prvo cerkev in celice  zgradil v pristani\xc5\xa1\xc4\x8du Dafni, potem pa se je umaknil proti severu in zgradil cerkev svetega Nikolaja. Slednja je bila poslikana leta 1568._NEWLINE_Kot drugi ktitor se omenja Jeftimijev sorodnik Nikolaj, ki se je pomeni\xc5\xa1il in kasneje postal iguman Dohiarja. Sedanji samostan je bil ustanovljen na novi lokaciji na ozemlju samostana Ksiropotam pred letom 1013. Ustanovil ga je "samostanski dohiar"   menih Jovan._NEWLINE_V 14. stoletju je bil samostan obnovljen z donacijami cesarja Ivana V. Paleologa in srbskega kralja \xc5\xa0tefana Du\xc5\xa1ana. Iz Du\xc5\xa1anove darovnice iz marca 1349 je razvidno, da je samostan dobil trdnjavo Ravenikija. V 16. stoletju je bil samostan po tur\xc5\xa1kem pusto\xc5\xa1enju obnovljen.\n_START_SECTION_\nArhitektura in relikvije\n_START_PARAGRAPH_\nCerkev nadangelov je bila prva na Sveti gori zgrajena iz marmorja. Na prehodu iz cerkve v obednico so slike prvih treh igumanov._NEWLINE_Na desni strani vhoda v obednico je v posebej zato zgrajeni kapeli \xc4\x8dudotvorna ikona Matere Bo\xc5\xbeje Hitropomo\xc4\x8dnice (gr\xc5\xa1ko \xce\x93\xce\xbf\xcf\x81\xce\xb3\xce\xbf\xce\xb5\xcf\x80\xce\xb5\xce\xba\xce\xbf\xce\xbf\xcf\x82, Gorgoepikos), naslikana v 10. stoletju v \xc4\x8dasu igumana Neofita._NEWLINE_V samostaski knji\xc5\xbenici je 545 rokopisov, od katerih je 62 pisanih na pergamentu, in ve\xc4\x8d kot 5.000 tiskanih knjig._NEWLINE_Lera 2011 je bilo v samostanu 53 menihov.'